Theodore Kaczynski

Theodore John Kaczynski [kaˈtʂɨɲskʲi] , tamién conocíu col sobrenome d' Unabomber, foi un matemáticu y críticu de la sociedá d'Estaos Xuníos que fizo una campaña d'unvíos de cartes bomba pa denunciar la sociedá moderna teunolóxica. Ñació en Chicago, nel estáu d'Illinois, y dende una muy pronta edá demostró escelentes capacidaes académiques. Kaczynski recibió un graduáu pola Universidá de Harvard y un doctoráu (PhD) en matemátiques pola Universidá de Michigan. Convirtióse en assistant professor (equival a profesor ayudante doctor) na Universidá de California (Berkeley), a la edá de 25 años, pero dimitió dos años dempués. En 1971 camudose a una cabaña ensin lluz nin agua corriente nes remotes tierres de Lincoln, Montana, onde entamó a deprender téuniques de sobrevivencia y a tentar ser autosuficiente. De 1978 a 1995, Kaczynski unvió 16 bombes a oxetivos ente ellos universidaes y aerollínias, finando cola vida de 3 persones y firiendo a otres 23.

Kaczynski unvió una carta al diariu The New York Times el 24 d'abril de 1995 y prometió "finar col terrorismu" si el The New York Times o el The Washington Post publicaben el so manifiestu. Nel so Industrial Society and Its Future (tamién nomau el "Manifiestu Unabomber"), dicía que les bombes yeren midíes estremes pero necesaries p'atrayer l'atención sobre la erosión que sofría la llibertá humana, erosión rexía pola alta teunoloxía que necesitaba una organización a gran escala.

 Referencies 

 Enllaces esternos 

 El barcu de los llocos
 Theodore Kaczynski, The Unabomber (Casu Abiertu) 
 Das Netz - Unabomber/LSD/Internet DE, La rede (Alemaña, 2004), documental dirixíu por Lutz Dammbeck. Parte  
 Unabomber: El casu de Theodore Kaczynski

Categoría:Matemáticos y matemátiques d'Estaos Xuníos
Categoría:Terroristes d'Estaos Xuníos
Categoría:Ecoloxistes